PRIOPĆENJE ZA MEDIJE

Hotel Bellevue prvi hrvatski član L.V.X. kolekcije lanca

Preferred Hotels & Resorts

Mali Lošinj, 4. srpnja 2023. – **Hotel Bellevue, jedan od luksuznih hotela brenda Lošinj Hotels & Villas službeno je postao prestižni član L.V.X. kolekcije najvećeg nezavisnog hotelskog lanca na svijetu Preferred Hotels & Resorts i prvi hrvatski član prestižne Preferred Travel Group. Tim su povodom u Hotelu Bellevue svečano dočekali Robertu Possenti, potpredsjednicu PTG Europe, Claudiju Brusamolino, direktoricu optimizacije prihoda hotela i Antonija Mugna, direktora računovodstva za Južnu Europu.**

Tijekom simboličnog presijecanja vrpce i proslave uz tortu i šampanjac u Alto Rosso Lounge Baru hotela Bellevue, **Zoran Pejović, Chief Transformation Officer tvrtke Jadranka Turizam** rekao je: *„Ovim partnerstvom Hotel Bellevue će povećati svoju međunarodnu vidljivost i dobiti priliku predstaviti se putnicima iz cijeloga svijeta te doprinijeti ukupnom razvoju hotelijerstva na idiličnom otoku Lošinju. Počašćeni smo što je Preferred Hotels & Resorts proširio svoj portfelj dodavanjem našeg hotela kao člana L.V.X. kolekcije, čime su prepoznali potencijal otoka Lošinja kao destinacije, iznimnu uslugu te luksuz koji Hotel Bellevue nudi.“*

**Hotel Bellevue** raskošni je hotel s pet zvjezdica, smješten u srcu mirisnih lošinjskih borovih šuma i udaljen samo nekoliko koraka od kristalno čistog mora uvale Čikat. Ovaj luksuzni hotel nudi 185 elegantno dizajniranih soba i 21 luksuzni apartman te iznimna gourmet iskustva, među kojima se ističe **japansko-mediteranski restoran Matsunoki**, nagrađen Michelinovim tanjurom zbog svog spoja tradicionalne japanske kuhinje i svježih mediteranskih namirnica iz lokalnog organskog uzgoja. Također, hotel Bellevue se može pohvaliti elegantnim, modernim i visokotehnološkim spa centrom - **Bellevue Spa Clinic,** zahvaljujući kojemu je Hotel Bellevue 2022. proglašen **najboljim spa hotelom u Hrvatskoj**, a godinu ranije World Spa Awards proglasio ga je i najboljim spa hotelom na svijetu. Jedinstveni dizajn i umirujuća atmosfera hotela, praćeni vrhunskom uslugom i ljekovitom prirodom glavne su prednosti Hotela Bellevue, koje će obogatiti i portfelj lanca Preferred Hotels & Resorts.

**Nezavisni lanac Preferred Hotels & Resorts** okuplja više od 700 prepoznatljivih hotela, rezidencija i jedinstvenih hotelskih grupacija u 80 zemalja. Pridruživanjem ovom prestižnom lancu, Hotel Bellevue moći će koristiti brojne benefite članstva, usluge globalne prodaje, marketinga i distribucije, kao i pristup inovativnom programu brenda „I Prefer Hotel Rewards“.